

# Üllés nagyközség Polgármesterétől és Jegyzőjétől

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* MCj03002290000[1]*: polgarmester@ulles.hu*

**1/2020. (XI. 11.) sz.**

**POLGÁRMESTERI- JEGYZŐI**

**EGYÜTTES UTASÍTÁS**

A Magyar Kormány a 478/2020. (XI. 3.) Kormányrendeletében Magyarország egész területére veszélyhelyzetet rendelt el.

Ügyfeleink és Munkavállalóink egészségének védelme, a hivatali ügyintézés fenntarthatóságának biztosítása érdekében az Üllési Polgármesteri Hivatal (továbbiakban: Hivatal) működésére vonatkozóan az alábbi együttes utasítást adjuk ki:

1. **Az Ügyfelek a Hivatal épületébe kizárólag a Hivatal Házasságkötő terme felőli bejáraton (Radnai u.) léphetnek be az ügyfélfogadó térbe, irodába,** ahol csak és kizárólag addig tartózkodhatnak, amíg személyes jelenlétük az adott ügy intézéséhez feltétlenül szükséges. Csak azokat az ügyfeleket tudja a Hivatal fogadni, akinek halaszthatatlan és személyes jelenlétet követel meg az adott ügy intézése, és erre vonatkozóan telefonon, emailben előzetesen időpontot kért. Minden előzetesen bejelentkezett Ügyfél köteles a Hivatal Radnai u. bejárata előtt kívülről várakozni, és egymástól legalább 1,5 méteres távolságot tartani. Az időpontra érkező ügyfelekkel az ügyfélszolgálati munkatárs felveszi a kapcsolatot, jelzi az érintett Ügyintézőnek, hogy az ügyfél megérkezett.
2. **Pénztári be/kifizetések időpontja:**

**Hétfő 8.00-12.00; Csütörtök: 8.00-12.00, 13.00-15.30.**

1. **Előzetes időpont egyeztetés nélkül a Hivatal nem fogad Ügyfeleket!**

**A Hivatal Házasságkötő terme felőli bejáratán elhelyezésre került egy csengő is, amellyel jelezni tudják Ügyfeleink megérkezésüket.**

1. **Az Ügyféltérbe, irodába valamennyi belépő Ügyfélnek kötelező a kihelyezett kézfertőtlenítő, orrot, szájat eltakaró szájmaszk használata!**
2. Települési, szociális támogatások igényléséhez szükséges nyomtatványokat kihelyeztünk, azokat a Hivatal Radnai utcai oldalán elhelyezett postaládába kérjük bedobni! Az így beérkezett kérelmeket soron kívül intézzük!
3. Ügyfeleink időpontfoglalás nélkül csak rendkívül indokolt esetben keressék fel személyesen a Hivatalt. Ügyeik intézése során – amelyekben az lehetséges – részesítsék előnyben a telefonon, e-mailben, az ASP rendszerben vagy E-papír szolgáltatáson történő ügyintézést. Az ügyfélkapuval rendelkező állampolgárok elsősorban a **magyarorszag.hu** oldalon elérhető online ügyintézési lehetőségeket vegyék igénybe.
4. **Időpontfoglalás kérés e-mailben:** [**hivatal@ulles.hu**](mailto:hivatal@ulles.hu)

**Időpontfoglalás kérés telefonon: 62/282-122**

E-ügyintézéshez szükséges KRID azonosító:

Önkormányzat 553287730

Hivatal 201136741

Önkormányzati hivatali portál elérhetősége ügyfélkapuval rendelkező ügyfelek számára: <https://ohp-20.asp.lgov.hu/nyitolap>

E-papír szolgáltatás elérhetősége ügyfélkapuval rendelkező ügyfelek számára: <https://epapir.gov.hu/>

1. Jelen utasítás a mai napon lép hatályba, rendelkezéseit 2020. november 12. napjától visszavonásig kell alkalmazni.

Üllés, 2020. november 11.

**Nagy Attila Gyula sk.** **Dr. Borbás Zsuzsanna sk.**

polgármester jegyző

**Az utasításról értesül:**

1. Üllés Nagyközség Lakossága (honlap)
2. Üllési Polgármesteri Hivatal munkatársai
3. Üllés Nagyközségi Önkormányzat fenntartásában működő intézmények vezetői, munkatársai